section_heading: Teror u Sarajevu
paragraph_text: Jugoslavenska armija 1. ožujka pokrenula je operaciju zauzeća Sarajeva i već je početkom tog mjeseca opkolila i odsjekla grad od ostatka NDH. Luburić je na sudu koji je osnovao vršio obračun s okrivljenima za izdaju. Prvu grupu pritvorenika činili su muslimanski prognanici iz Mostara, njih 17. U narednim mjesecima smaknuto je na desetke okrivljenih komunista. Uhićenja i smaknuća sve su više bila proizvoljne prirode i olako provedena, što je još više unosilo strah i teror u život Sarajlija. Dana 16. ožujka Luburić je održao sastanak s preko 1.000 ustaških političkih i vojnih lica u prisustvu visokih njemačkih činovnika, gdje je u deklaraciji odbacio boljševizam, konferenciju u Jalti i novu komunističku vladu u Beogradu.